**Rauman kaupungin opiskeluhuollon ohjausryhmän kokous**

Aika: 15.6.18 klo 10-12

Paikka: Sivistyshallinto, Akvaario

Osallistujat: ~~Leena Kivimäki~~, Johanna Ylikoski, Anna Kuromaa, Maritta Falin, Jaana Ahvenjärvi (Päivi Tiesmaan tilalla), Hanna Viljanen-Lehto, (pj.) ja Sari Ågren (siht.)

**MUISTIO**

1. **Kokouksen avaus**

Puheenjohtaja avasi kokouksen.

1. **Opiskeluhuollon henkilöstön tilanne ja suunnittelupäivän mukanaan tuomia asioita**

Sari kertoi lyhyesti opiskeluhuollon palveluyksikön perustamisvalmisteluista. Puolet psykologeista ovat nyt muuttaneet Heinrichsin taloon. Loput muuttavat syksyn aikana. Johanna Saineen sijaiseksi valittu psykologi peruutti tulonsa, joten psykologin paikka on juuri laitettu uuteen hakuun.

Kuraattorien ja koulupsykologien yhteinen suunnittelupäivä pidettiin 13.6. ja se sujui hyvässä hengessä tutustuen, toiveita esittäen, palveluyksikön ajatusta esitellen ja syksyn tiimipalaveriaikoja pohtien.

1. **Karvin kyselyn tuloksia**

Sari esitteli vuosi sitten keväällä kerätyn Karvin opiskeluhuoltoa koskevan kyselyn tuloksia, jotka julkaistiin huhtikuussa. Tulosten kooste on liitteenä. Vastauksina tulosten toimenpide-ehdotuksiin sovittiin seuraavat asiat: pyrkimys toisen 2.asteen opiskelijapsykologin saamiseksi, opiskeluhuollon yksikön perustaminen ja siihen liittyen arvioinnin, ennaltaehkäisevän työn ja varhaisen puuttumisen vahvistaminen, kouluille yhteisöllisen työn opastuksen tarjoaminen, kokoontumiset koko opiskeluhuollon henkilöstön kanssa (terveydenhoitajat mukaan lukien) sekä uusien menetelmien käyttöönotto (mm. Somebody, IPC, IV ja Lapset puheeksi).

1. **Activity Stones – kyselyn tuloksia**

Maritta esitteli Activity Stones – kyselyn tuloksia. Tulokset muistion liitteenä.

1. **Opiskeluhuollon vuosikello**

Päätettiin, että tehdään alkavalle lukuvuodelle opiskeluhuollon ohjausryhmän vuosikello. Sari valmistelee sen seuraavaan kokoukseen.

1. **Koulutusta turvapaikanhakijoiden kohtaamiseen/ Valtionavustus kotouttamiseen**

Opiskeluhuollossa, kuten monilla muillakin kaupungin palvelualoilla, on koettu osaamattomuutta ja tietämättömyyttä liittyen maahanmuuttajien ja turvapaikanhakijoiden kohtaamiseen. Toiveena on koulutusta asiasta. Sari kertoi, että varhaiskasvatus ja perusopetus ovat yhteisesti hakeneet valtionavustusta, jonka kautta toivotaan apua kotouttamistilanteeseen. Vastausta avustushakemukseen odotetaan vielä kesäkuun aikana.

1. **Muita asioita**

Johanna välitti Leena Kivimäeltä tiedon, että 1.1.19 lähtien vammaispalvelut tulee laskuttamaan niistä kuraattoripalveluista, joita he tarjoavat Naulan ja Malmin kouluihin.

Sari tiedotti, että kunnallisen opiskeluhuoltosuunnitelman päivittäminen on ajankohtainen keväällä 2019.

Anna antoi alustavan tiedon, että 2.10. klo 9-14 järjestetään Raumalla koulutus liittyen sotatraumatisoituneiden kohtaamiseen. Koulutuksen järjestää Helsingin diakonissalaitoksen psykotraumatologian keskus. Sari tiedottaa koulutuksesta kuraattoreita ja koulupsykologeja.

1. **Seuraava kokous ja kokouksen päättäminen**

Sovittiin syksyn kokoukset. Kokoukset pidetään seuraavina ajankohtina 28.9. klo 12.30-14.30, 30.10. klo 12.30-14.30 ja 11.12. klo 8.30-10. Paikkana kaikissa on Akvaario- kokoustila.

Puheenjohtaja päätti kokouksen.